10. ΑΝΑΓΚ. ΝΟΜΟΣ υπ’ αριθ. 445 της 12/14 Ιουν 1968 (ΦΕΚ Α΄130) Περί Νεκροταφείων και ενταφιασμού νεκρών. Ίδρυσις και λειτουργία Νεκροταφείων Άρθρ.1.-(Εφεξής ο τρόπος ιδρύσεως και λειτουργίας Νεκροταφείων από υγιεινής και πολεοδομικής απόψεως, καθορίζεται δια Β.Δ./των εκδιδομένων προτάσει του Υπουργού Κοινωνικής Προνοίας και Δημοσίων Έργων). Το άρθρ. 1 κωδικοποιήθηκε από το άρθρ. 190 Πολεοδ. Δ/τος 14-27 Ιουλ. 1999 (ΦΕΚ Δ΄580), τόμ. 23, σελ. 294,48094, ως παρ. 1 αυτού. Ενταφιασμός νεκρών Άρθρ.2.-1.Ο ενταφιασμός νεκρών ενεργείται μόνον εν τοις νεκροταφείοις, απαγορευομένης απολύτως της εκτός τούτων ταφής. 2.Η ταφή παντός νεκρού επιτρέπεται μετά πάροδον 12 ωρών από του νομίμως πιστοποιουμένου θανάτου, και επί περιπτώσεων νεκροτομής του πτώματος, αμέσως μετ’ αυτήν. Αζήτητα πτώματα Άρθρ.3.-Αζήτητα πτώματα παραδίδονται υποχρεωτικώς εις τα ανατομικά ή παθολογοανατομικά εργαστήρια των Ιατρικών Σχολών των Πανεπιστημίων ένθα διαφυλάσσονται εν ταριχεύσει τουλάχιστον επί 10ήμερον δι’ ενδεχομένην περίπτωσιν αναζητήσεως. Ως τοιαύτα νοούνται τα πτώματα δι’ α βασίμως διαπιστούται ότι εισίν τελείως εγκαταλελειμμένα  ή καθίσταται αδύνατος η αναγνώρισις τούτων ή υφίσταται αδυναμία παραλαβής παρ’ οικείων ή συγγενών. Φέρετρα Άρθρ.4.-Απαγορεύτεται η χρησιμοποίησις φερέτρου μετά καλύμματος εξ υάλου ή άλλης παρεμφερούς ενθεκτικής ύλης, πλην εάν τούτο αποτελή αναπόσπαστον μέρος του όλου φερέτρου, θαπτόμενον μετά του νεκρού. Άρθρ.5.-Διά Β.Δ/των, εκδιδομένων προτάσει του Υπουργού Κοινωνικής Προνοίας, ρυθμίζονται τα της μεταφοράς των νεκρών και των οστών, τα της ταφής των θανόντων εκ λοιμωδών νοσημάτων, τα της ταριχεύσεως των πτωμάτων, ως και πάσα σχετική λεπτομέρεια αφορώσα εις τα της ταφής των νεκρών, της παραδόσεως των αζητήτων πτωμάτων κλπ. Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. 